התמרוקיה משתזפת ומתמצקת. קיץ, לא?
מה חדש: NUXE מותג הדרמו-קוסמטיקה המבוסס על תמציות פרחים וצמחים משיק את Merveillance Expert- סדרת טיפוח חדשה לנשים בגיל 40+ המבוססת על נוסחת אנטי אייג'ינג ייחודית עם פטנטים המבוססים על תמציות מפרח ה- Daylily- פרח בו קיימות מולקולות שביכולתן להשפיע על חלבון בשם VIMENTIN שהינו גורם מרכזי בתהליך הזדקנות העור שכמעט לא נחקר עד כה בתחום הקוסמטיקה. תגלית זו שולבה בפיתוח סדרת "מרוויאנס אקספרט" כדי לסייע בהפחתת מראה הקמטים וכנגד אובדן המיצוק של העור. מוצרי NUXE משווקים כיום בלמעלה מ-64 מדינות ובכ-35 אתרי ספא יוקרתיים ברחבי העולם. הסדרה כוללת חמישה מוצרים לטיפוח הפנים: סרום, קרם יום לעור רגיל, קרם יום עשיר לעור יבש, קרם לילה וקרם עיניים. למוצרים יש ניחוחות פרחים כמו יילינג ילנג, יסמין, ווניל. המוצרים אינם מכילים פראבן.
סרום מרוויאנס אקספרט – למראה עור "מורם" לקמטים נראים לעין – סרום לקמטים הנראים לעין המחליק את העור באופן מיידי כך שהעור נראה "מורם" עד 8 שעות. 287.9 ₪ ל- 30 מ"ל.
מרוויאס אקספרט קרם מתקן לקמטים נראים לעין – קרם לחות ליום המעניק לחות ומחליק את העור באופן מיידי. יום אחר יום, קמטים הנראים לעין "מתמלאים", העור מרגיש מוצק יותר, כאילו מורם. נון קומדוגני, אינו סותם את הנקבוביות. 256.9 ₪ ל-50 מ"ל.
מרוויאנס אקספרט קרם עשיר מתקן לקמטים נראים לעין – קרם לחות עשיר המזין ומחליק עור יבש מאוד באופן מיידי. 256.9 ₪ ל-50 מ"ל.
קרם לילה מחדש מרוויאנס אקספרט לקמטים נראים לעין – קרם לילה המחדש את העור עבור קמטים הנראים לעין. קרם הלילה מכיל תמציות של אצות שמקורן באסיה ותורמות לחידוש פעילות העור ולשמירה על אלסטיות ומיצוק העור. 256.9 ₪ ל-50 מ"ל.
קרם עיניים מרוויאנס אקספרט – המעניק מראה עור "מורם" לקמטים נראים לעין נון קומדוגני, אינו סותם את הנקבוביות. 200 ₪ ל-15 מ"ל.
תכלס: אני מאוד אוהבת את המוצרים של נוקס, קודם כל כי הם מצויינים 0מניסיון עבר), יש להם ריח של ספא, הם לא יקרים, והם רושמים את כל האינפורמציה על גבי פנים האריזה של הקרמים ולא מבזבזים נייר נוסף כמו חברות אחרות שלא חושבות אקולוגי. חוצמזה יש פה גם קשר כי זה משלנו; חברת NUXE נוסדה בצרפת בשנת 1989 ע"י עליזה ז'אבס, יהודייה שגדלה בילדותה בישראל ויש לה זיקה מיוחדת לארץ.
נתתי לנסיינית מעל גיל 40 את המוצרים והיא השתמשה בהם כשלושה שבועות. היא אהבה את הריח, את המרקם, ודיווחה שיש תחושה שהעור קצת התמצק אחרי השימוש האינטנסיבי, אבל לא ברמה שמחליפה בוטוקס. אפשר לסכם שהמוצרים נותנים לחות טובה שנשארת לאורך זמן, הם עדינים ומרגישים נפלא (והריח!).
איפה: ברשת סופר-פארם, במכבי שירותי בריאות ובבתי מרקחת פרטיים נבחרים.
נס רפואי- הפיה שזופה!
מה חדש: חברת האיפור איל מקיאג' גאה להציג קולקציית ברונזרים ושימרים מינראליים. הסדרת כוללת 5 גוונים של ברונזרים מינראליים ו-5 גוונים של שימרים מינראליים המיוצרים בטכניקת אפייה מיוחדת על אבני טרקוטה. התוצאה- מראה חי וקורן מושלם לקיץ.
ברונזר הינו פודרה משזפת בצבעי ברונזה, ומכאן שמו, הוא פשוט נותן לפנים גוון שזוף בקלות וללא חשיפה מסוכנת לשמש. ניתן להשתמש בברונזר לאזור הפנים, הצוואר ואזור החזה כדי להשיג מראה שזוף המתאים לעונת הקיץ. הברונזר משמש גם להצללות ומקובל להניח אותו במקומות השקועים יותר בפנים ובאזורים בהם השמש פוגעת: תחת עצמות הלחיים ובמסגרת הפנים, ממש כמו קים קרדשיאן ש"מפסלת" את עצמה לפני כל סלפי. ברונזרים במרקם מאט מתאימים לבוקר וגם לבעלות עור שמן. בנוסף, קיימים גם ברונזרים מבריקים אשר יתאימו לשעות הערב.
שימר הוא פודרה מבריקה שנועד להאיר ולהדגיש אזורים גבוהים בפנים כמו עצמות הלחיים, עצמות הגבה, אזור הרקות וגשר האף, במטרה ליצור מראה קורן. השימר מאפשר פיסול מבריק אשר מעניק לפנים טקסטורה מושלמת והילת “זוהר”. לרוב, לא נהוג להבריק את כל הפנים אלא רק אזורים בולטים שאנו מעוניינים להדגיש. השימר מגיע בגוונים עדינים ושקופים שמתמזגים עם צבע העור ומעניקים הברקות עדינות וטבעיות. חשוב לבחור בשימר המשתלב עם גוון עור הפנים.
תכלס: מזמן לא נתקלתי במוצר כל כך איכותי, והאמת שמאז שנגמר לי הברונזר שקניתי בניו יורק היה לי חור במגירת האיפור שאף מוצר אחר לא הצליח למלא. עד שהגיעו המוצרים של איל מקיאג' שהם פשוט מעולים. את השימר שבחרתי בגוון העור שלי אני מורחת על כל העפעף לפני הנחת הצללית וזה נותן מראה עירני וזוהר וטיפה מבריק. התגובות המפרגנות לא איחרו לבוא ובעבודה כבר כולן רוצות לדעת במה אני משתמשת, אז הנה. את אותו שימר אני שמה בערב על הרקות, על הסומק ואפילו על קצה האף, וזה נותן מראה של פסל שיש מוזהב שמתאים לארועים או ריקודים.
ניתן להשתמש במוצרים גם על בסיס יבש וגם על בסיס רטוב למרות שניסיתי רק את היבש. לגבי הברונזרים- איך תבחרי גוון? תלוי בתוצאה אותה תרצי להשיג (לרוב בין טון אחד ועד 3 טונים כהים יותר מגוון העור האמיתי שלך). את הברונזר מומלץ לשים לאחר שלב המייקאפ עם מברשת של סומק. אני שמה אותו בעיקר בערב (כי זה מבריק וזוהר) במקום סומק ואני נראית כאילו חזרתי מנופש במלדיבים (I WISH). בקיצור- מוצרים מושלמים. הם יקרים אבל שווים כל שקל כי זה מספיק להמווון זמן.
כמה: ברונזר מינרלי -209 ₪, שימר מינרלי- 209 ₪. איפה: ב-36 סניפי איל מקיאג' ברחבי הארץ.
מה חדש: ליידי ספיד סטיק משיק סדרה חדשה, שמשדרגת את הקיץ – FRESH AND ESSENCE – הגנה מלאה, בניחוחות פירות רעננים שקשה לעמוד בפניהם. הסדרה כוללת ספריי או סטיק המספק הגנה ממושכת לאורך 24 שעות. הדאו' סטיק מופיעים ב-3 ניחוחות: פריחת הדובדבן, פריחת הסחלב או אירוס פראי.
הספריי מגיע בריח תות, דובדבן או אבטיח.
תכלס: ניסיתי את הסטיק. המרקם נעים והריח פשוט מעולה (ניסיתי את הדובדבן), הוא אנטי פספרינט, ללא אלכוהול, מונע ריחות לא נעימים, לא דביק ואינו מותיר כתמים. העור נותר יבש ובגדול הוא עושה את העבודה כמו מוצרים אחרים של אותה חברה שתמיד מאוד אהבתי כי מעולם הם לא אכזבו.
כמה: כ-20 ₪. איפה: ברשתות השיווק ובפארמים.
REVLON, מותג האיפור והטיפוח המוביל הבינלאומי, חושף הבשורה חדשה בקטגוריית איפור העיניים ומשיק את, Revlon Bold Lacquer Length & Volume Mascara מסקרה חדשנית המעניקה נפח ומראה ריסים דרמטי מושלם. הטכנולוגיה היא נוסחה ייחודית המפרידה בין ריס לריס מעבה ומדגישה אותם. החוויה מתעצמת בעזרת המברשת החדשנית המושחת כל ריס במינון מדוייק כך שנוצרת מריחה אחידה ללא גושים. התוצאה- מניפת ריסים ארוכים ומלאי נפח למראה נועז ודרמטי ומבט פתייני. המסקרה מוצעת בגוון שחור וגם בגרסה עמידה במים. מתאים לשימוש גם בעיניים רגישות ולמרכיבות עדשות מגע.
תכלס: ניסיתי ואחרי שבועיים של שימוש אפשר לומר שהמסקרה לא משהו. היא לא מעבה ולא מאריכה כמובטח. היא סתם צובעת את הריסים ונותנת מראה טבעי של ריסים שחורים. חבל. זה מתאים רק למי שהטבע חנן אותה בריסים דרמטיים ושמחפשת חיזוק לגוון השחור.
כמה: 94 ₪. איפה: ברשתות הפארם – סופר פארם, ניו פארם, המשביר ובחנויות הפארם הפרטיות.
קיבלתי סבון אישי עם שמי!!!!
מה חדש: המותג הסבונים הבינלאומי Palmolive מציג Palmolive Gourmet SPA – פלמוליב גורמה ספא, משיק סדרת פרימיום של תחליבי רחצה בניחוחות מפתים ומפתיעים במיוחד: אפרסק מפנק, תות קטיפתי ווניל צרפתי וכולם מגיעים עם גרגירי פילינג.
כמה: 500 מ"ל 15-27 ₪. איפה: ברשתות השיווק והפארמים.